See juhtus Pabianice-s 2. novembril 1862. a. kell viis pärastlõunal. Me teatame, et tunnistajate - rentnik  Markówka-st, 46-aastase Jakob Heinemanni ja rentnik Wymysłów-ist, 37-aastase Jonas Franki juuresolekul sõlmiti püha abielu järgmiste isikute vahel: Christian Laufer, poissmees, 23 aastat vana, tööline Markówka-st, sündinud Pawlikowice-s kadunud Chrisostom Laufer-i, endise metsavahi ja tema elusoleva abikaasa, Markówka-s elava Christine, sündinud Kropla (Krepla? - Al Muth pakkus siin saksapäraseks perekonnanimeks Kriegel) pojana ning Ernestine Reschke, 21 aastat vana, sündinud Ludwinka-s (tõenäoliselt õige on Ludowinka), teenijatüdruk Markówka-s, kadunud Christian Reschke, endise rentniku Chorzeszów-ist ja tema elusoleva abikaasa Luise Frank-i, samuti Chorzeszów-ist, tütrena. Sellele laulatusele eelnes kolm mahakuulutamist Pabianice koguduse ees 19. ja 26. oktoobril ning 2. novembril käesoleval aastal. Loa laulatamiseks andsid suuliselt mõlema poole emad. Takistusi selle abielu sõlmimiseks ei ole ette toodud. Abiellunud teatasid, et nad ei ole sõlminud abielueelset lepingut. See dokument loeti ette abiellujatele ning tunnistajatele ning allkirjastati minu (s. t. koguduse pastori Daniel Gottlieb Biedermann-i) ja tunnistajate poolt, sest abielluastunud on kirjaoskamatud.